fi id fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi en fi fi fi fi fi fi fi fi fi fi fi fi fi de fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Koska aiempi Asiaa asuntolainasta -postaus oli niin suosittu, jatkan aihetta vähän lisää ja kokoan näin jälkeenpäin katsottuna muutamia vinkkejä, joiden avulla rakentamisessa saa säästöjä aikaan. Samalla mausteeksi kuvakavalkadi muutamista matkan varrella tekemistämme työvaiheista.
-Oma työpanos on tärkein säästö. Itse tehden säästää, mutta kolikon kääntöpuoli on toki se, että amatöörirakentajana usein opetellaan itselle uusia työvaiheita ja tämä kaikki vie aikaa enemmän. Mutta ainakin työmaasiivous ja maalaaminen onnistuu varmasti suoraan keneltä vaan ja monet muut asiat ovat täysin opeteltavissa. Työkaluhankintoja tulee välttämättä enemmän, kun tekee hommat itse. Niistä on toki hyötyä myöhemminkin ja työkaluja voi myös vuokrata. Unohdinkin aiemmin asuntolaina -postauksessa mainita listan jatkoksi, että myös keittiön ja kodinhoitohuoneen kalusteet on meillä itse asennettu.
-Talkootyö on monella hartiapankkirakentajalla myös oleellinen osa kokonaisuutta. Parhaimmillaan talkoot ovat mukavaa yhdessä tekemistä, tässä tärkeää on kuulostella ketkä läheiset tarjoutuvat, haluavat ja kerkeävät olla avuksi. Muista kertoa, että tietenkin olette itse käytettävissä vastavuoroisesti apuna kun myöhemmin joku talkoolainen tarvitsee itse jotakin apua.
-Hyvä ja asiantunteva vastaava mestari. Tämä on erittäin tärkeä asia, koska vastaava mestari on tärkein kumppani rakentajalle. Hän osaa niin vinkata luotettavia suorittajia eri työvaiheisiin kuin ehdottaa toimivia rakenneratkaisuja ja järkeviä materiaalivalintoja. Hän myös antaa vinkkejä ja apuja eri työvaiheiden suorittamiseen, koska hän myös valvoo niiden olevan rakennusvalvonnan hyväksymiä. On myös hyvä, että vastaava mestari on perehtynyt juuri kyseessä olevan rakennustyyppin kikkoihin eli meidän tapauksessa hirsitalon rakentamiseen tai jos joku rakentaa kivitaloa, kivitalojen kiemuroihin.
-Varustelutaso ja rakenteet. Meillä on rakenteeltaan tavalliset lattiakaivot ja perinteiset wc-istuimet ja suihkut, eli ei mitään seinään upotettavia malleja. Tämäntyyppisillä mahdollisimman simppeleillä ratkaisuilla tulee merkittävä säästö, sillä erikoisrakenteet ovat työläitä toteuttaa ja maksavat siten paljon. Talomalli ja neliöt vaikuttavat toki paljon kokonaishintalappuun, samoin esimerkiksi ovatko terassit katettuja vai ei. Toisaalta meillä on katossa jiirejä, joiden tekeminen tuli tietenkin kalliimmaksi kuin suorat lappeet. Mutta tämä onkin niitä valintoja, joita rakentaja tekee puntaroidessaan mitkä asiat ovat itselle tärkeitä.
Meidän talomalli on silloisesta Finnlamellin mallipankista, se ei siis ole suoraan katalogista, mutta oli kuitenkin valmis malli eli mitään arkkitehtejä ei ole erikseen käytetty. Muutamat muutokset malliin suunnittelimme itse ja muutosten tekeminen piirrustuksiin sovittiin talomyyjän kanssa tilauksen yhteydessä.
-Tarjoukset. Hyödynnä rautakauppojen jämäerälaatat, kakkosluokan laatat, parkettierätarjoukset, poistotuotteet, ruuvipakettitarjoukset.. Me budjetoimme erilaisiin nippeleihin ja nappeleihin, tiivistemassoihin ynnä muuhun menevän budjettiosuuden alakanttiin, eli tällaisia tarvikkeita kannattaa metsästää tarjouksina. Syksyllä saa usein kesätavaraa kuten terassitarvikkeita alennuksella ja keväällä taas syksytavaraa kuten eristeitä ja muuta. Tähän liittyy kuitenkin se, että mieti missä pystyt säilyttämään tarjoustuotteita etteivät ne mene pilalle, jos ne eivät vielä liity sen hetkiseen rakentamisen vaiheeseen.
-Muilta rakennustyömailta jääneet tarvikkeet. Mekin ostimme toisilta rakentajilta muun muassa jämäeristeitä, laattaleikkurin ja joitakin muitakin rakennustarvikkeita. Muista kuitenkin, että netissä liikkuu myös etenkin työkalupuolella varastettua tavaraa, eli tarkista luotettavat myyjät.
-Kilpailutus. Vaikka hintavertailu vie aikaa ja on työlästä, on raksalle niin paljon hankittavaa, että sinnikkäällä kilpailuttamisella saa aikaiseksi merkittävät säästöt kokonaisbudjettiin. Rahdilla on usein merkittävä osuus summasta, koska rakennustuotteet ovat isoja ja painavia kuljetettavia. Usein siis paikallisesta rautakaupasta hakemalla tuotteen itse saa sittenkin edullisimman hinnan. Toisaalta tilasimme joitakin tarvikkeita myös ulkomailta.
Toivottavasti näistä vinkeistä on apua ja hyötyä teille muille rakentajille! Mukavaa syyslomaa myös kaikkiin syyslomaa viettäviin perheisiin!
at lokakuuta 23, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsitalo, kuinka säästää rakennuskuluissa, rakennusbudjetti, rakennuskustannukset, talonrakennus
perjantai 15. lokakuuta 2021
Tällä hetkellä puutarhasta löytyy pari karviaispensasta, raparperi ja yksi viljelylaatikko. Viljelylaatikoita on tarkoitus hommata jatkossa jokunen lisää, ne ovat tosi näppäriä. Tänä kesänä viljelin lisäksi terassilla isoissa ruukuissa yrttejä, salaatteja ja paprikaa.
Kotipuutarhassa palkitsevaa on tietää mistä ruoka tulee ja minkä vaivan sen tuottamiseen on itse nähnyt. Samalla voi vaikuttaa muun muassa siihen, viljeleekö luomuna. Olen vuosikaudet kasvattanut vähintäänkin yrttejä ja chilejä ikkunalaudalla, mutta nyt kun tilaa on enemmän, on suunnitelmissa tehdä mukava kotipuutarha, josta saa sitten ihan kohtuullisenkin sadon erilaisia vihanneksia, marjoja ja hedelmiä.
Syksyn mittaan olemme tehneet varsinaisen puutarhan ja kasvimaan pohjaa, joka luontevasti asettuu tontillamme olevaan maapoteroon. Projekti alkoi kaatamalla ensin muutama tiellä ollut puu ja potero täytettiin savisella maalla. Täytemaassa tuli kastemadotkin mukana, eli on hyvää kasvimaan pohjamaata. Syötävien kasvien kasvatuksessa oikea kasvualusta onkin tärkeimpiä asioita. Jos mullassa ei ole ravinteita, eivät kasvit kunnolla kasva. Kasvimaan pohja saa nyt painua talven ajan ja keväällä tasoitellaan vielä loput kasat. Sitä odottaakin jo, että pääsee istuttamaan lisää marjapensaita ja hedelmäpuita. Keväällä hommataan lisäksi multakuorma, nurmikon perustaminenkin jäi ensi keväälle, joten pihatyöt jatkuvat sitten.
Nyt syksyllä ehdittiin saada myös ruusutarhan puolelle odotettu uusi asukas eli juhannusruusu. Tämän juhannusruusun emäkasvi on yli satavuotias ja tämäkin siirretty pensas oli jo kasvanut ihan kunnon ruusupensaan kokoon. Ruusupensas toi pihalle samalla mukanaan mukavan punaisen ruskan, toivottavasti se nyt kotiutuu ja juurtuu hyvin.
at lokakuuta 15, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: pihatyöt, puutarha, puutarhablogi, puutarhan pohjatyöt, rakennusbllogi
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
▼  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.